《刘阮洞》
宋代·郑至道

采药归来世代赊，洞门方此扫烟霞。碧潭清泚弄明月，翠巘高低飘落花。

芳草已迷当日路，白云空想旧人家。自惭不是浮觞侣，谩向山前醉帽斜。

作者简介：郑至道，字保衡，莆田（今属福建）人。神宗元丰二年（一○七九）进士（清乾隆《福建通志》卷三三）。哲宗元祐二年（一○八七），知天台县，秩满因家天台。又知乐昌县。著有《琴堂谕俗编》、《锦囊》四集（《宋诗纪事补遗》卷二四），已佚。事见清光绪《台州府志》卷六四。